text: 89. ΑΠΟΦΑΣΗ ΥΦΥΠΟΥΡΓΟΥ  ΕΘΝΙΚΗΣ ΑΜΥΝΑΣ Αριθ. Φ.951/248/510978/Σ. 7161 της 3 Νοεμ. 1987/28 Ιαν. 1988 (ΦΕΚ Β΄  24) Σύσταση-Συγκρότηση Υπηρεσιακού Συμβουλίου Υπαλλήλου του ΜΤΣ. 1.Έχοντας υπόψη: α.Τις διατάξεις του άρθρ. 14 του Νομ. 1586/1986. β.Τις διατάξεις του άρθρ. 8 του Π.Δ. 611/1977. γ.Το αριθ. 17/5/9.9.87 Πρακτικό ΔΣ/ΜΤΣ. δ.Την 0722/7/Γ 1584/6.11.86 (ΦΕΚ 784/7.11.86Β) Κοινή Απόφαση των Πρωθυπουργού και Αντιπροέδρου της Κυβέρνησης και ΥΕΘΑ «Περί ανάθεσης καθηκόντων ΥΕΘΑ στον ΥΦΕΘΑ Ορ. Παπαστρατή», αποφασίζουμε: 2.Συνιστούμε στο ΜΤΣ Υπηρεσιακό Συμβούλιο Υπαλλήλων του, που συγκροτείται όπως παρακάτω: α.Από δύο μονίμους υπαλλήλους με βαθμό Α΄ προϊσταμένους Διευθύνσεων, από τους οποίους ο ένας ορίζεται πρόεδρος, με τους αναπληρωτές τους, μονίμους υπαλλήλους με βαθμό Α΄. β.Από ένα μόνιμο υπάλληλο με βαθμό Α΄ προερχόμενο από δημόσια υπηρεσία ή άλλο ΝΠΔΔ, με τον αναπληρωτή του μόνιμο υπάλληλο με βαθμό Α΄. γ.Δύο αιρετούς εκπροσώπους των υπαλλήλων με τους αναπληρωτές τους. 3.Σε περίπτωση, που κρίνονται πειθαρχικές υποθέσεις το τακτικό μέλος που έχει ορισθεί ως πρόεδρος του υπηρεσιακού αυτού συμβουλίου αντικαθίστανται από τον πρόεδρο του ΔΣ του ΜΤΣ, αναπληρούμενο από το τακτικό μέλος, που έχει ορισθεί ως πρόεδρος στο Υπηρεσιακό Συμβούλιο. 4.Γραμματέας του Συμβουλίου ορίζεται υπάλληλος του ΜΤΣ με βαθμό τουλάχιστον Β΄. 5.Οι υποθέσεις, που εκκρεμούν στα υφιστάμενα υπηρεσιακά συμβούλια και για τις οποίες δεν έχει ληφθεί απόφαση, κρίνονται από το υπηρεσιακό συμβούλιο, που συνίσταται με την απόφαση αυτή. 6.Η απόφαση αυτή να δημοσιευθεί στην Εφημερίδα της Κυβερνήσεως. 